Gerhard Willem Frijling

Gerhard Willem Frijling (Dalfsen, 26 jannewaris 1907 - dêre, 8 febrewaris 1991) wie in Nederlânsk gemeentepolitikus.Berte-akteRou-advertinsje, Ljouwerter Krante, 9 febrewaris 1991

Frijling wie assistint-notaris yn Gytsjerk, siet ynearsten foar de CHU yn de gemeenteried en waard letter wethâlder fan Tytsjerksteradiel.

Febrewaris 1941 moast er fan de fraksje ophâlde doe't bekend wurden wie dat er lid fan de NSB wie. Dat noaske de Dútske autoriteiten net en alle CHU'ers waarden út de rie set. Dêrnei waard Frijling 1 febrewaris 1942 beneamd ta boargemaster fan de gemeente Baarderadiel. Doe't boargemaster Steenhuisen fan Tytsjerksteradiel ûntslein waard, beneamde de besetter Frijling yn dy syn plak yn novimber 1943. 

Nei de befrijding waard Frijling tydlik út syn amt set fanwege syn arrestaasje. Hy waard feroardiele ta twa jier finzenis mei ôftrek.Tribunaal Leeuwarden: Ex-burgemeester Frijling, Frysk Deiblêd, 26 maart 1947 Nei't er frijkaam wie waard er kandidaat-notaris oan in notariskantoar yn Dalfsen.

Kategory:Nederlânsk notaris
Kategory:Nederlânsk faksist
Kategory:Frysk notaris
Kategory:Frysk politikus
Kategory:CHU-politikus
Kategory:NSB-politikus
Kategory:Frysk gemeenteriedslid
Kategory:Frysk wethâlder
Kategory:Boargemaster fan Baarderadiel
Kategory:Boargemaster fan Tytsjerksteradiel
Kategory:Frysk faksist
Kategory:Dielnimmer oan de Dútske besetting fan Nederlân yn de Twadde Wrâldkriich
Kategory:Persoan feroardiele foar lânferrie
Kategory:Frysk persoan fan Nederlânsk komôf
Kategory:Sallânsk persoan
Kategory:Persoan berne yn 1907
Kategory:Persoan stoarn yn de 20e iuw